Document ID: 32009D0297

KOMISJONI OTSUS,
26. märts 2009,
millega muudetakse otsust 2008/866/EÜ kohaldamisaja osas
(teatavaks tehtud numbri K(2009) 1876 all)
(EMPs kohaldatav tekst)
(2009/297/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõike 1 punkti b alapunkti i,
ning arvestades järgmist:
(1)
Komisjoni 12. novembri 2008. aasta otsus 2008/866/EÜ erakorraliste meetmete kohta, millega peatatakse inimtoiduks ettenähtud kahepoolmeliste molluskite import Peruust, (2) võeti vastu seetõttu, et teatavad Peruust imporditud kahepoolmelised molluskid olid saastunud A-hepatiidi viirusega (HAV) ning tehti kindlaks, et nendest sai alguse A-hepatiidi puhang inimestel. Nimetatud otsust kohaldatakse kuni 31. märtsini 2009.
(2)
Peruu ametiasutused on esitanud mõningast teavet parandusmeetmete kohta, mis kehtestati kontrolli parandamiseks ühendusse eksporditavate kahepoolsete molluskite tootmise üle.
(3)
Kõnealune teave ei ole siiski piisav ja komisjon peab korraldama kontrollimise Peruus.
(4)
Oodates Peruu ametiasutustelt kogu asjakohase teabe esitamist ja eespool nimetatud kontrollimise tulemusi, on asjakohane pikendada otsuse 2008/866/EÜ kehtivusaega 30. novembrini 2009.
(5)
Seepärast tuleks otsust 2008/866/EÜ vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2008/866/EÜ artiklis 5 asendatakse kuupäev „31. märts 2009” kuupäevaga „30. november 2009”.
Artikkel 2
Käesolev otsus on adresseeritud liikmesriikidele.
Brüssel, 26. märts 2009

Labels: 12
18
0
6